Spider-Man: Far From Home
<s>Spider-Man: Far From Home () je američki naučnofantastični superherojski film iz 2019. godine, reditelja Džona Votsa i nastavak filma Spider-Man: Homecoming iz 2017. godine.</s><s>Scenario potpisuju Kris Makena i Erik Samers po stripu Spajdermen autora Stena Lija i Stiva Ditka, dok su producenti filma Kevin Fajgi i Ejmi Paskal.</s><s>Ovo je dvadeset i treći film iz Marvelov filmski univerzum.</s><s>Naslovnu ulogu tumači Tom Holand, dok su u ostalim ulogama Zendeja, Marisa Tomej, Džejk Džilenhol, Kobi Smalders, Samjuel L. Džekson i Džon Favro.</s><s>Radnja filma prati Pitera Parkera, koga Nik Fjuri i Misterio regrutuju kako bi se suočio sa Elementalima, dok je na školskom putovanju po Evropi.</s><s>Pregovori o nastavku filma Spajdermen: Povratak kući su počeli u oktobru 2016, a projekat je potvrđen kasnije te godine.</s><s>Holand, Vots i scenaristi su potvrdili da će učestvovati i na ovom filmu, a Džekson i Džilenhol su se pridružili snimanju 2018. godine.</s><s>Holand je objavio ime filma pre snimanja, koje je počelo u julu, a film je sniman u Engleskoj, Češkoj, Italiji i Njujorku.</s><s>Produkcija je završena u oktobru 2018. godine.</s><s>Film je imao najskuplju marketinšku kampanju za jedan film ikada i pokušao je da izbegne otkrivanje spojlera za film Avengers: Endgame, pre njegove premijere u aprilu 2019. godine.</s><s>Film je premijerno prikazan 26. juna 2019. u Holivudu, dok je u američkim bioskopima realizovan 2. jula iste godine.</s><s>U filmu su pohvaljeni humor, vizuelni efekti i gluma.</s><s>Zaradio je preko 1,1 milijardi dolara širom sveta, što ga je učinilo prvim filmom o Spajdermenu koji je zaradio preko milijardu dolara, kao i četvrtim najuspešnijim filmom iz 2019. godine.</s><s>Nastavak, Spider-Man: No Way Home, premijerno je prikazan 2021. godine.</s>

<s>Radnja</s>

<s>U Ikstenku, Meksiko, Nik Fjuri i Marija Hil istražuju neobične oluju koju je izazvao jedan od Zemljinih Elemenata.</s><s>Kventin Bek, čovek sa super-moćima, pojavi se i porazi Elementa.</s><s>U Njujorku, Gradska škola za nauku i tehnologiju započinje ponovo akademsku godinu zbog đaka koji je Tanos izbrisao sa lica Zemlje.</s><s>Škola organizuje dvonedeljnu ekskurziju u Evropi, što Piteru Parkeru, još uvek duboko potresenom smrću Tonija Starka, daje šansu da uzme pauzu od herojstava i prizna osećanja prema svojoj školskoj drugarici, Em-Džej.</s><s>Na dobrotvornoj zabavi koju vodi njegova tetka Mej, Hepi Hogan upozori Parkera da će ga kontaktirati Nik Fjuri, bivši direktor Š.I.L.D.-a. Parker odbrusi Hoganu da nije zainteresovan u odlazi kada mediji pomenu Tonija Starka.</s><s>Parker sa odeljenjem putuje u Veneciju, Italija.</s><s>Njegov školski drug, Bred, takođe pokazuje zainteresovanost za Em-Džej.</s><s>Vodeni Element napada Veneciju što u gradu stvara haos.</s><s>U pomoć dolazi Bek, koji odbija napad stvorenja.</s><s>Fjuri se na silu sastaje sa Parkerom i daje mu naočare koje je Toni Stark ostavio svom nasledniku.</s><s>Naočare su opremljene sistemom veštačke inteligencije I.D.I.T. koja raspolaže sa velikom paletom informacija, kao i oružjem koje je Stark ostavio na satelitima u Zemljinoj orbiti.</s><s>Bek tvrdi da su Elementi pobili njegovu porodicu i uništili planetu Multiverzuma na kojoj je on živeo.</s><s>Parker odbije da se pridruži borbi i bira da nastavi put sa odeljenjem.</s><s>Fjuri preusmerava Parkerov razred sa puta u Pariz i oni putuju u Prag, gde se očekuje napad vatrenog Elementa.</s><s>Čudovište se pojavi na Praškom karnevalu, ali ga Bek uz Parkerovu pomoć porazi.</s><s>Fjuri i Hil pozivaju Parkera na sastanak u Berlin kako bi razmotrili stvaranje novog tima superheroja koji će naslediti Osvetnike.</s><s>Parker odluči da da Beku I.D.I.T. naočare, smatrajući da ih on više zaslužuje.</s><s>Ono što Parker ne zna je da Bekova prošlost u Stark Industriji, gde je bio hologramista pre nego je otpušten zbog nestabilnog temperamenta.</s><s>Bek sada vodi tim bivših Starkovih zaposlenih koji su kivni na Gvozdenog čoveka, koristeći dronove i projektore za sceniranje napada.</s><s>Em-Džej zaključuje da je Parkerov tajni identitet Spajdermen.</s><s>Oni nalaze parče polomljenog projektora koji je ostao nakon napada u Pragu što ih dalje navodi na činjenicu da je Bek varalica.</s><s>Parker putuje u Berlin da se sretne sa Fjurijem.</s><s>Shvativši da je već u Bekovoj iluziji on se bori protiv nekoliko dronova koji ga napadaju sve dok se Fjuri ne pojavi i savlada Beka.</s><s>Fjuri pita Parkera za ljude koji znaju za Bekov plan što Parkera navodi da se izlane u još jednoj Bekovoj iluziji.</s><s>Bek baca Parkera pod voz što ozbiljno povredi Parkera i on završava nesvestan u jednom od vagona.</s><s>Parker se budi u pritvorskoj ćeliji policijske stanice u Holandiji.</s><s>Parker beži iz zatvora i zove Hogana u pomoć.</s><s>Hogan dolazi u Holandiju i otkriva Parkeru da je Stark ostavio postrojenje u kom Parker može sebi kreirati odelo po želji.</s><s>U Londonu, Bek koristi naočare da napravi najveću do sad iluziju, mešavinu četiri Elementa kako bi ubio Em-Džej i sve potencijalne poznavaoce njegovog plana.</s><s>Parker uspe da poremeti tok iluzije što natera Beka da pošalje dronove na Parkera.</s><s>Parker uspe da povrati kontrolu nad I.D.I.T. ujedno porazivši Beka koji umire od posledica napada dronova.</s><s>Bekov asistent beži sa snimcima dešavanja.</s><s>Parker se vraća u Njujork gde započinje vezu sa Em-Džej.</s><s>U završnim scenama: novinar DŽ.</s><s>Džona Džejmison iz Dejli Bjugla objavljuje snimak incidenta u Londonu, gde Bek optužuje Parkera za incident sa dronovima, otkrivajući da je Parker zapravo Spajdermen; Talos, lider Skralsa, i njegova supruga Soren pokazuju svoj pravi oblik nakon što su bili prerušeni u Fjurija i Hilovu Fjuri prima poruku u svemirskom brodu, nakon čega daje naređenje da Skralsi nastave sa svojim poslom.</s>

<s>Uloge</s>

<s>Vanjske veze</s>

<s></s>

<s>Filmovi 2019.</s><s>Američki filmovi
3D filmovi
Akcije (filmovi)
Filmske komedije
Trileri
SF-filmovi
Tinejdžerski filmovi
Filmovi o odrastanju
Filmovi o Spider-Manu</s>

